paragraph_text: Krivokapić je rođen u vojvođanskom gradu Senti od majke Mađarice i oca Crnogorca. Rukometaš je najprije nastupao za srpsko-crnogorsku rukometnu reprezentaciju dok je 2006. stekao pravo na mađarsko državljanstvo jer je u toj zemlji duži niz godina igrao za tamošnje klubove (Dunaferr SE i Pick Szeged). 2009. godine je prošlo trogodišnje razdoblje od posljednjeg nastupa za Srbiju i Crnu Goru te je Krivokapić stekao mogućnost nastupa za Mađarsku. Igrač je s mađarskom reprezentacijom nastupio na Europskom prvenstvu 2010. u Austriji i 2012. u Srbiji.